Erich Weinert

Erich Bernhard Gustav Weinert (født 4. august 1890 i Magdeburg; død 20. april 1953 i Berlin) var en tysk forfatter. 

 Liv og virke 

Weinert kom fra en familie med sosialdemokratisk bakgrunn. Etter yrkesutdanning i en maskinfabrikk og på en brukskunstskole studerte han ved kunstskolen i Berlin. Han tok eksamen som tegnelærer i 1912 og deltok i første verdenskrig som offiser. Etter krigen jobbet han som lærer og begynte å publisere dikt. Etterhvert skrev han tekster for forskjellige kommunistiske og venstreorienterte tidsskrifter. I 1929 ble han medlem av KPD.

Etter nazistenes maktovertagelse gikk han i eksil og oppholdt seg i Saargebiet, Frankrike og Sovjetunionen. Under den spanske borgerkrigen arbeidet han fra 1937 som reporter i de internasjonale brigadene.

Etter Tysklands angrep på Sovjetunionen i 1941 arbeidet han på sovjetisk side med agitasjon. Flygeblader med diktene hans ble kastet ut over tyske stillinger og bak fronten, blant annet under slaget om Stalingrad. Han ble president i Nationalkomitee Freies Deutschland. 

I 1946 vendte han tilbake til Tyskland og bosatte seg i den sovjetiske okkupasjonssonen, hvor han begynte å arbeide i utdanningsadministrasjonen. Han døde i 1953 i Berlin.

 Referanser 

 Eksterne lenker 



  Internettside med opplysninger om kjente gravplasser

Kategori:Personer fra Magdeburg
Kategori:Tyske forfattere
Kategori:Tyskere fra den spanske borgerkrig
Kategori:Tyske kommunister
Kategori:Deltakere i den spanske borgerkrig (republikanere)